Agatha Christie

Agatha Mary Clarissa Christie, lady Mallowan, rod. Miller, DBE (prechýlene: Agatha Mary Clarissa Christiová, lady Mallowanová, rod. Millerová; * 15. september 1890, Torquay, Spojené kráľovstvo – † 12. január 1976, Wallingford) bola anglická spisovateľka detektívnych románov. Publikovala aj pod pseudonymom Mary Westmacott. Patrí medzi klasikov detektívneho žánru.

 Život 
Agatha Christie sa pôvodne chcela stať opernou speváčkou a istý čas študovala spev v Paríži. Po dvoch alebo troch románových pokusoch sa rozhodla napísať detektívku. Stavili sa so sestrou, ktorá z nich napíše a prvá vydá detektívku. Počas 1. svetovej vojny pracovala v nemocnici, kde získala isté poznatky o jedoch, ktoré využila pri písaní prvého detektívneho románu Záhada na zámku Styles. V ňom prvýkrát publikum zoznámila s postavou Hercula Poirota, malého, trocha výstredného a márnomyseľného Belgičana žijúceho v Anglicku. Aj keď kniha nemala príliš veľký úspech (predalo sa 2 000 výtlačkov), autorka pokračovala v písaní ďalších. Jej popularita postupne vzrastala a v roku 1926 sa dostavil prenikavý úspech. Detektívny román Vražda Rogera Ackroyda sa stal bestsellerom. Hoci časť kritiky jej vyčítala nedodržanie tzv. Knoxovho desatora detektívky, svojou originalitou, premyslenou zápletkou a občasným humorným nadhľadom patrí toto dielo medzi najlepšie autorkine práce. 

Christieino prvé manželstvo s Archibaldom Christiem sa skončilo rozvodom. Inicioval ho on sám, keďže si našiel inú ženu, Nancy Neel. Deň po to ako Archibald túto správu Agathe oznámil zmizla. Napriek intenzívnemu pátraniu, vypísanej odmene a značnému mediálnemu pokrytiu sa ju nepodarilo nájsť 10 dní. Napokon bola objavená v yorkshirskom hoteli, ubytovaná pod priezviskom manželovej milenky. Sama Christie sa k tejto udalosti vo svojej biografii nevyjadruje, iné zdroje však špekulovali (špekulujú) nad nedokonanou pomstou manželovi (pripísanie mu podielu na jej zmiznutí, prípadne až vražde), zlým psychickým stavom spisovateľky či snahou o akýsi "reklamný ťah" kvôli získaniu pozornosti. 

Autorka bola neskôr vydatá za o 13 rokov mladšieho archeológa Maxa Mallowana. Povedala o ňom: "Čím som staršia, tým sa môj muž o mňa zaujíma viac." Toto manželstvo vydržalo až do jej smrti. Zomrela prirodzenou smrťou vo veku 85 rokov, niekoľko rokov pred koncom však už mala podlomené zdravie.
 Diela 
Hercule Poirot vystupuje celkom v 33 románoch a mnohých poviedkach. Agatha Christie vytvorila okrem Poirota aj ďalšiu úspešnú postavu - milú staršiu dámu so starodievockými viktoriánskymi spôsobmi, slečnu Jane Marplovú, ktorá vďaka životu na dedine St. Mary Mead dokonale spoznala ľudskú povahu, čo jej umožňuje mnohokrát triumfovať nad políciou v riešení zložitých kriminálnych prípadov. Slečna Marplová bola predstavená po prvýkrát v románe Vražda na fare (orig. The Murder at the Vicarage) v roku 1931. Agatha Christie pod pseudonymom Mary Westmacott napísala šesť psychologických románov. Pridala ešte devätnásť zväzkov detektívnych poviedok, štrnásť divadelných hier s detektívnym námetom, dve diela literatúry faktu a knihu básní. Množstvo príbehov, či už s Herculom Poirotom, alebo slečnou Marplovou, bolo úspešne sfilmovaných, hoci autorka samotná nebola príliš veľkou fanúšičkou filmov, rozhlasu či televízie. Medzi najznámejšie filmové a televízne adaptácie patrí spracovanie príbehov Vražda v Orient Exprese, Desať malých černoškov (Ten Little Niggers) či Smrť na Níle (Death on the Nile). O úspechu Agathy Christie vypovedajú počty predaných kníh. Doteraz boli na celom svete predaných vyše dve miliardy výtlačkov jej diel. Viac predaných exemplárov má zatiaľ Biblia a diela od Shakespeara.

 Ocenenia 
Už za jej života sa jej dostalo množstvo pôct a vyznamenaní. V roku 1950 sa stala členkou Kráľovskej literárnej spoločnosti, v rokoch 1958 - 1976 bola spolupredsedníčkou Detektívneho klubu, od roku 1961 čestnou doktorkou literatúry a počínajúc rokom 1971 aj nositeľkou Radu britského impéria. 
 1955, Grand Master Award

 Bibliografia 
Bližšie informácie v hlavnom článku: Zoznam kníh Agathy Christie.

 Príbehy s Herculom Poirotom 
 1921  The Mysterious Affair at Styles (Záhada na zámku Styles)
 1923  The Murder on the Links (Vražda na golfovom ihrisku)
 1926  The Murder of Roger Ackroyd (Vražda Rogera Ackroyda)
 1927  The Big Four (Veľká štvorka)
 1928  The Mystery of the Blue Train (Záhada Modrého vlaku)
 1932  Peril at End House (Vražda v End House)
 1933  Lord Edgware Dies (Lord Edgware zomiera)
 1934  Murder on the Orient Express (Vražda v Orient Exprese)
 1934  Three-Act Tragedy (Tragédia v troch dejstvách)
 1935  Death in the Clouds (Smrť v oblakoch)
 1936  The A.B.C. Murders (Vraždy podľa abecedy)
 1936  Cards on the Table (Karty na stole)
 1936  Murder in Mesopotamia (Vražda je zvyk)
 1937  Death on the Nile (Smrť na Níle)
 1937  Dumb Witness (Nemý svedok)
 1938  Appointment With Death (Schôdzka so smrťou)
 1938  Hercule Poirot's Christmas (Poirotove Vianoce)
 1940  One, Two, Buckle My Shoe (Spona na topánke)
 1940  Sad Cypress (Temný cyprus)
 1941  Evil Under the Sun (Zlo pod slnkom)
 1942  Five Little Pigs (Päť malých prasiatok)
 1946  The Hollow (Smrť pri bazéne)
 1948  Taken at the Flood (Čas prílivu)
 1952  Mrs. McGinty's Dead (Smrť pani McGintyovej)
 1953  After the Funeral (Po pohrebe)
 1955  Hickory Hickory Dock (Vražda v ulici Hickory)
 1956  Dead Man's Folly (Mŕtva v lodenici)
 1959  Cat Among the Pigeons (Mačka medzi holubmi)
 1964  The Clocks (Hodiny)
 1966  Third Girl (Tretie dievča)
 1969  Hallowe'en Party (Hallowenská oslava)
 1972  Elephants Can Remember (Slony majú pamäť)
1975  Curtain: Poirot's Last Case (Opona - posledný prípad Hercula Poirota)

 Príbehy so slečnou Marplovou 
 1930  The Murder at the Vicarage (Vražda na fare)
 1942  The Body in the Library (Mŕtva v knižnici)
 1942  The Moving Finger (Hroziaci prst)
 1950  A Murder Is Announced (Ohlásená vražda)
 1952  They Do It With Mirrors (Robí sa to trikom)
 1953  A Pocket Full of Rye (Vrecko plné zrna)
 1957  4.50 from Paddington (Vlak z Paddingtonu)
 1962  The Mirror Crack'd from Side to Side (Puknuté zrkadlo)
 1964  A Caribbean Mystery (Karibské tajomstvo)
 1965  At Bertram's Hotel (Hotel Bertram)
 1971  Nemesis (kniha) (Nemezis)
 1976  Sleeping Murder (Zabudnutá vražda - Posledný prípad slečny Marplovej)

 Iné 
 1922  The Secret Adversary (Tajomný protivník)
 1924  The Man in the Brown Suit (Muž v hnedom obleku)
 1925  The Secret of Chimneys (Tajomstvo sídla Komíny)
 1929  The Seven Dials Mistery (Záhada siedmich ciferníkov)
 1931  The Sittaford Mystery (Sittafordská záhada)
 1935  Why Didn't They Ask Evans? (Prečo sa neopýtali Evansa?)
 1939  Murder Is Easy (Vraždiť je hračka)
 1939  Ten Little Niggers (Desať malých černoškov/A neostal ani jeden)
 1941  N or M? (N či M?)
 1944  Towards Zero (Nultá hodina)
 1945  Death Comes As the End (Nakoniec príde smrť)
 1945  Sparling Cyanide (Spomienka na smrť/Jed v šampanskom)
 1947  The Labours of Hercule (Herkulove úlohy - poviedky)
 1949  The Crooked House (Krivý dom)
 1951  They Came to Baghdad (Zišli sa v Bagdade)
 1955  Destination Unknow (Miesto určenia neznáme)
 1961  The Pale Horse (Plavý kôň)
 1967  Endless Night (Nekonečná noc)
 1968  By the Pricking of My Thumbs (Svrbenie v prstoch)
 1970  Passenger to Frankfurt (Cestujúci do Frankfurtu)
 1973  Postern of Fate (Brána osudu)

 Divadelné hry 
 1930  Black Coffee (Čierna káva)
 1934  The Case of the Discontented Husband
 1943  And Then There Were None
 1945  Appointment with Death
 1946  Murder on the Nile / Hidden Horizon
 1951  The Hollow
 1954  The Mousetrap
 1953  Witness for the Prosecution
 1954  Spider´s Web
 1956  A Daughter´s a Daughter
 1958  Verdict
 1958  The Unexpected Guest
 1960  Go Bach for Murder
 1962  The Rule of Three
 1972  Fiddler´s Tree
 1973  Akhnaton
 2003  Chimneys

 V slovenčine 
 1948  Neznáma hrozí
 1950  Šialenec nenávisti
 1962  Hodina činu
 1964  Desať malých černochov: Hra v troch dejstvách (Ten Little Niggers); preklad: Karol Dlouhý
 1965  Vraždy podľa abecedy (The A.B.C. Murders); preklad: Štefan Kýška
 1966  Herkulove úlohy (The Labours of Hercules); zbierka poviedok
 1967  Vražda Rogera Ackroyda (The Murder of Roger Ackroyd); preklad: Dimitrij Jurkovič (1. vydanie)
 1968  Robí sa to trikom (They Do It With Mirrors); preklad: Gabriela Hanáková (1. vydanie)
 1968  Spomienka na smrť (Remembered Death)
 1969  Tajomný cyprus  (Sad Cypress); preklad: Štefan Kýška
 1971  Hroziaci prst (The Moving Finger); preklad: Marta Sluková (1. vydanie)
 1971  Smrť na Níle (Death on the Nile); preklad: Viera Marušiaková (1. vydanie)
 1973  Smrť vo vzduchu (Death in the Clouds); preklad: Gabriel Horman
 1973  Nekonečná noc  (Endless Night); preklad: Zuzana Bothová
 1977  Opona (Curtain: Poirot's Last Case); preklad: Otakar Kořínek (1. vydanie)
 1979  Zabudnutá vražda (Sleeping murder, Miss Marple's last case); preklad: Otakar Kořínek (1. vydanie)
 1979  Zlo pod slnkom (Evil Under the Sun); preklad: Dušan Slobodník
 1979  Po pohrebe (After the Funeral); preklad: Augustín Jurák
 1979  Mačka medzi holubmi (Cat Among the Pigeons); preklad: Ľubomír Longauer
 1979  Nakoniec príde smrť (Death Comes as the End); preklad: Bohuslav Kompiš (1. vydanie)
 1982  17 orieškov na rozlúsknutie; preklad: Eva Ruxová, Otakar Kořínek a Karol Rosmány
 1983  Trikrát slečna Marplová; preklad: Adriana Oravcová a Dušan Slobodík (obsahuje diela V hoteli Bertram, Puknuté zrkadlo a Mŕtva v knižnici v 1. vydaní)
 1985  Schôdzka so smrťou; preklad: Eva Levárska
 1986  Nakoniec príde smrť (Death Comes as the End); preklad: Bohuslav Kompiš (2. vydanie)
 1986  Môj životopis (Agatha Christie: An autobiography); preklad: Michal Breznický a Karol Rozmány
 1992  Ohlásená vražda (A Murder Is Announced); preklad: Elena Diamantová
 1994  Vražda Rogera Ackroyda (The Murder of Roger Ackroyd); preklad: Dimitrij Jurkovič (2. vydanie)
 1996  Desať malých černoškov (And Then There Were None); preklad: Katarína Jusková (1. vydanie)
 1997  Záhada modrého vlaku (The Mystery of the Blue Train); preklad: Alena Šťastná a Jana Seichertová
 2001  Puknuté zrkadlo (The Mirror Crack´d from Side to Side); preklad: Adriana Oravcová (2. vydanie)
 2002  Mŕtva v knižnici (The Body in the Library); preklad: Adriana Oravcová (2. vydanie)
 2002  Hotel Bertram (At Bertram's Hotel); preklad: Dušan Slobodník (2. vydanie)
 2003  Vrecko plné zrna (A Pocket Full of Rye); preklad: Katarína Jusková
 2003  Robí sa to trikom (They Do It with Mirrors); preklad: Gabriela Hanáková (2. vydanie)
 2004  Vražda na fare (The Murder at the Vicarage); preklad: Katarína Jusková
 2004  Karibské tajomstvo (A Caribbean Mystery); preklad: Veronika Redererová
 2005  Trinásť záhad (The Thirteen Problems); preklad: Alena Redlingerová
 2005  Vlak z Paddingtonu (4.50 From Paddington); preklad: Katarína Jusková
 2006  Nemezis (Nemesis); preklad: Katarína Jusková
 2006  Zabudnutá vražda (Sleeping Murder, Miss Marple's Last Case); preklad: Otakar Kořínek (2. vydanie)
 2007  V temnom zrkadle (Miss Marple's Final Cases); preklad: Alena Redlingerová
 2007  Ohlásená vražda (A Murder is Announced); preklad: Elena Diamantová (2. vydanie)
 2008  Sittafordská záhada (The Sittaford Mystery); preklad: Alena Redlingerová
 2008  Hroziaci prst (The Moving Finger); preklad: Marta Sluková (2. vydanie)
 2009  Vraždiť je hračka (Murder is Easy); preklad: Alena Redlingerová
 2009  Smrť pani McGintyovej (Mrs McGinty´s Dead); preklad: Alena Redlingerová
 2010  Smrť na Níle (Death on the Nile); preklad: Viera Marušiaková (2. vydanie)
 2010  A neostal ani jeden (And Then There Were None); preklad: Katarína Jusková (2. vydanie)
 2011  Opona (Poirotov posledný prípad) (Curtain: Poirot`s Last Case); preklad: Otakar Kořínek (2. vydanie)
 2011  Nultá hodina (Towards Zero); preklad: Alena Redlingerová
 2011  Vražda je zvyk (Murder in Mesopotamia); preklad: Katarína Jusková
 2012  Vražda na golfovom ihrisku (The Murder on the Links); preklad: Otakar Kořínek
 2012  Bod nula (Towards Zero); preklad: Zuzana Šajgalíková, divadelná hra s premiérou v Divadle Aréna 4. apríla 2012
 2012  Vražda v Orient Exprese (Murder on the Orient Express); preklad: Katarína Jusková
 2012  Zlo pod slnkom (Evil Under the Sun); preklad: Tatiana Jarošová (2. preklad)
 2012  Schôdzka so smrťou (Appointment with Death); preklad: Lenka Cinková (2. preklad)
 2013  Smrť v oblakoch (Death in the Clouds); preklad: Dušan Janák (2. preklad)
 2013  Vraždy podľa abecedy (The A.B.C. Murders); preklad: Katarína Jusková (2. preklad)
 2013  Poirotove Vianoce (Hercule Poirot's Christmas); preklad: Dušan Janák
 2014  Vražda na zámku Styles (The Mysterious Affair at Styles); preklad: Nina Mikušová
 2014  Nemý svedok (Dumb Witness); preklad: Lenka Cinková
 2015  Mačka medzi holubmi (Cat among the Pigeons); preklad: Dušan Janák (2. preklad)
 2015  Päť malých prasiatok (Five Little Pigs); preklad: Lenka Cinková
 2015  Vražda v End House (Peril at End House); preklad: Marína Gálisová
 2015  Záhada Modrého vlaku (The Mystery of the Blue Train); preklad: Alexandra Ruppeldtová (2. preklad)
 2015  Vraždiť je hračka (Murder is easy); preklad: Andrea Mrázová (2. preklad), príloha týždenníka Život
 2015  Záhada siedmych ciferníkov (The Seven Dials Mystery); preklad: Marko Stojanović, príloha týždenníka Život
 2015  Muž v hnedom obleku (The Man In the Brown Suit); preklad: Aneta Homzová, príloha týždenníka Život
 2015  Zišli sa v Bagdade (They Came To Baghdad); preklad: Andrea Mrázová, príloha týždenníka Život
 2016  Nakoniec príde smrť (Death comes as the end); preklad: Aneta Homzová (2. preklad), príloha týždenníka Život
 2016  Smrť pri bazéne (The Hollow); preklad: Nina Mikušová
 2016  Karty na stole (Cards on the Table); preklad: Diana Ghaniová
 2016  Puknuté zrkadlo (The Mirror Crack´d from Side to Side); preklad: Adriana Oravcová (3. vydanie)
 2016  Mŕtva v lodenici (Dead Man's Folly); preklad: Lenka Cinková
 2016  Vrecko plné zrna (A Pocket Full of Rye)
 2017  Po pohrebe (After the Funeral)
 2017  Karibské tajomstvo (A Caribbean Mystery)
 2017  Lord Edgware zomiera (Lord Edgware Dies)
 2017  Svedok obžaloby
 2017  Vražda na fare (The Murder at the Vicarage); preklad: Katarína Jusková (2. vydanie)
 2017  Vražda v Orient exprese (Murder on the Orient Express); preklad: Katarína Jusková (2. vydanie)
 2017  3x Hercule Poirot, (obsahuje diela Smrť na Níle, Vražda je zvyk a Schôdzka so smrťou) 
 2018  Tragédia v troch dejstvách (Three-Act Tragedy)
 2018  Halloweensky večierok (Hallowe'en Party)
 2018  Vražda Rogera Ackroyda (The Murder of Roger Ackroyd)
 2018  3x Hercule Poirot 2, (obsahuje diela Smrť v oblakoch, Vraždy podľa abecedy a Smrť pani McGintyovej)
 2018  Hercule Poirot: Poviedky
 2019  Hodiny (The Clocks)
 2019  Tretie dievča (Third Girl)
 2019  3x Hercule Poirot, (obsahuje diela Vražda na zámku Styles, Poirotove Vianoce a Opona: Poirotov posledný prípad)
 2019  Veľká štvorka (The Big Four)
 2020  Vražda na zámku Styles (The Mysterious Affair at Styles)
 2020  Čas prílivu (Taken at the Flood)
 2020  Nemý svedok (Dumb Witness)
 2020  Mačka medzi holubmi (Cat Among the Pigeons)
 2020  Smutný cyprus (Sad Cypress)
 2020  Smrť na Níle (Death on the Nile)
 2021  A neostal ani jeden (And then there were none)
 2021  Vraždiť je hračka (Murder is easy)
 2021  En ten tulipán (Hickory Hickory Dock)
 2021  Predávkovanie smrťou (One, Two, Buckle My Shoe)
 2021  Slony nezabúdajú (Elephants Can Remember)
 2021  Karty na stole (Cards on the Table)
 2022  Vražda na fare (The Murder at the Vicarage)
 2022  Smrť pri bazéne (The Hollow)
 2022  Po pohrebe (After the Funeral)
 2022  Vrecko plné zrna (A Pocket Full of Rye)
 2022  Mŕtva v lodenici (Dead Man's Folly)
 2022  Muž v hnedom obleku (The Man in the Brown Suit)
 2022  Puknuté zrkadlo (The Mirror Crack'd from Side to Side)
 2022  Tajomstvo sídla Chimneys (The Secret of Chimneys)
 2022  Karibské Tajomstvo (A Caribbean Mystery)
 2022  Záhada siedmich ciferníkov (The Seven Dials Mistery )
 2022  Vražda v Orient Exprese (Murder on the Orient Express)
 2023  Smrť pani McGintyovej (Mrs. McGinty's Dead)
 2023  Smrť v oblakoch (Death in the Clouds)
 2023  Schôdzka so smrťou (Appointment With Death)
 2023  Vražda je zvyk (Murder in Mesopotamia)
 2023  Halloweensky večierok (Hallowe'en Party)
 2023  Prečo nepožiadali Evansa? (Why Didn't They Ask Evans?)
 2023 Jed v šampanskom (Sparkling Cyanide); preklad: Barbora Andrezálová
 2024 Hodiny (The Clocks); preklad: Nina Mikušová
 2024 Hniezdo vreteníc (Crooked House); preklad: Diana Ghaniová
 2024 Nakoniec príde smrť (Death Comes As The End); preklad: Alexandra Ruppeldtová
 2024 Tretie dievča (Third Girl); preklad: Alexandra Ruppeldtová
 2024 Nekonečná noc (Endless Night)
 2024 Veľká štvorka (The Big Four); preklad: Lenka Cinková
 2024 Plavý kôň (The Pale Horse); preklad: Lenka Cinková
 2025 Sittafordská záhada (The Sittaford Mystery)
 2025 Cieľ cesty neznámy (Destination Unknown); preklad: Diana Ghaniová
 2025 Zišli sa v Bagdade (They Came to Baghdad); preklad: Barbora Andrezálová
 2025 Záhada modrého vlaku (The Mystery of the Blue Train); preklad: Alexandra Ruppeldtová
 2025 Nultá hodina (Towards Zero); preklad: Alena Redlingerová

 Poznámky 

 Referencie 

 Externé odkazy 

 Zoznam diel Agathy Christie v slovenskom jazyku od vydavateľstva slovenský spisovateľ

 Iné projekty 

Kategória:Britskí spisovatelia
Kategória:Spisovatelia detektívok
Kategória:Ženy v svetovej literatúre